OzLabs/hebrew-wiki-articles huggingface dataset:
יצחק בן ימיני

יצחק בן ימיני (1898 – 8 במרץ 1951) היה עורך דין שפעל בארץ ישראל בתקופת היישוב ולאחריה בראשית תקופת מדינת ישראל.
== ביוגרפיה ==
יצחק בן ימיני נולד ביקטרינבורג שבהרי אורל ברוסיה (אז חלק מהאימפריה הרוסית). אביו בנימין קלין היה מהנדס ופעיל ציוני. אמו רחל הייתה בתו של יעקב שפטוביצקי שהיה תעשיין באזור אוקראינה. קיבל חינוך יהודי ועברי, למד בגימנסיה בעיר הולדתו ולאחר מכן למד משפטים באוניברסיטאות סנקט פטרבורג וטומסק. בשנת 1918 הוסמך למשפטים. היה פעיל בתנועת צעירי ציון. בתקופת מלחמת האזרחים ברוסיה הגיע בשנת 1921 לעיר ולדיווסטוק שבהמזרח הרחוק בה עסק בעריכת דין.

בשנת 1922 עלה יצחק בן ימיני לארץ ישראל והתיישב בתל אביב, עבד כפועל בפרדסים והיה חבר בהסתדרות הפועלים החקלאיים. ב-1923 התכונן לבחינות לעורכי דין זרים. ב-1924 עבר את הבחינות בהצלחה והחל לעסוק בעריכת דין בתל אביב. באותה שנה הצטרף לתנועה הרוויזיוניסטית והיה ממייסדי ברית הציונים הרוויזיוניסטים (הצה"ר). היה פעיל בבית"ר ולאחר מכן בהסתדרות העובדים הלאומית. כמו כן היה פעיל בעיריית תל אביב.

בשנת 1929 יצא בן ימיני להשתלם במשפטים באוניברסיטת לונדון. בשנת 1931 היה בן ימיני ציר הצה"ר בקונגרס הציוני ה-17 בבזל.

בשנת 1933 קיבל יצחק בימיני את התואר "בריסטר" (תוארו של עורך דין שמוסמך להופיע בבתי המשפט באנגליה, להבדיל מ"סוליסיטור" שהוא עורך דין המוסמך לעסוק בכל פעילות משפטית אחרת)ונתקבל כחבר באיגוד עורכי הדין הבריטי (ה-Bar).

באותה שנה חזר בן ימיני לארץ ישראל והחל לעסוק בעריכת דין. בשנת 1934 נענה בן ימיני לבקשתו של זאב ז'בוטינסקי להשתתף בהגנה על צבי רוזנבלט במשפט רצח ארלוזורוב, לצידו של הוראס סמואל הסניגור הראשי של הנאשמים. הנאשם השני במשפט היה אברהם סטבסקי אותו יצג, לצידו של הוראס סמואל, עורך הדין יוסף קייזרמן. שבתי טבת בספרו "רצח ארלוזורוב" כתב כי בן ימיני הפך למעשה למזכירו האישי של סמואל.

בפסק דינו שניתן ב-8 ביוני 1934 זיכה בית המשפט את רוזנבלט אך הרשיע, ברוב דעות, את סטבסקי וגזר עליו עונש מוות. בערעור בבית המשפט העליון מנדטורי זוכה גם סטבסקי.

בשנות המאבק על הקמת מדינת ישראל היה בן ימיני פעיל באצ"ל. לאחר הקמת המדינה היה בן ימיני במרכז תנועת החרות.

בשנים 1949-1950 היה סנגורו של דוד יעקובוביץ שהואשם ברצח ואונס בגן מאיר. לאחר ההרשעה וגזר דין המוות שנגזר על יעקובוביץ הגיש ערעור לבית המשפט העליון אך נפטר לפני שמיעתו.

יצחק בן ימיני נפטר ב-8 במרץ 1951, נקבר בבית הקברות נחלת יצחק.<ref></ref>

==לקריאה נוספת==

* שבתי טבת, רצח ארלוזורוב, תל אביב: שוקן, 1982.
* אב"א אחימאיר, המשפט, בהוצאת הוועד להנצחת כתביו, 1968.
* יוסף נדבה, הנאשם השני - מאבקו של צבי רוזנבלט לגילוי האמת, הוצאת מכון ז'בוטינסקי, 1986.

==קישורים חיצוניים==
* 
* [http://www.jpress.org.il/Repository/getFiles.asp?Style=OliveXLib:LowLevelEntityToSaveGifMSIE_TAUHE&Type=text/html&Locale=hebrew-skin-custom&Path=HRT/1951/03/15&ChunkNum=-1&ID=Ar00211&PageLabel=2 הספד בשבעה למותו] חרות 15.3.1951. נכתב על ידי "א. הנאשם השלישי" (אב"א אחימאיר).

==הערות שוליים==

קטגוריה:חברי צעירי ציון
קטגוריה:בוגרי אוניברסיטת לונדון
קטגוריה:עורכי דין ישראלים במאה ה-20
קטגוריה:רצח חיים ארלוזורוב
קטגוריה:עורכי דין ביישוב
קטגוריה:ישראלים שנולדו ב-1898
קטגוריה:ישראלים שנפטרו ב-1951
קטגוריה:אישים הקבורים בבית הקברות נחלת יצחק
סוטיס וולאניס

סוֹטיס ווֹלאניס ׁ(ביוונית: Σώτης Βολάνης, נולד ב-1971) הוא זמר, זמר-יוצר ומלחין יווני של מוזיקת פופ ו"לאיקי", צועני במוצאו.

סוטיס וולאניס נולד בשם סוטיריוס סטברידיס באקרולימני, במרכז מקדוניה היוונית, למשפחה צוענית.

התפרסם במיוחד בשנת 2002 באלבום שכלל את הלהיט "פוסו מו לפי" (כמה את חסרה לי), שיר שזכה לגרסאות בשפות רבות, בהן גרסה דו-לשונית עברית ("חלום מתוק", מילים של יוסי גיספן)-יוונית בביצועם של מושיק עפיה ושלומי סרנגה, גרסה ערבית ("יא ר'אייב") בביצוע הזמר הלבנוני-פלסטיני פאדל שאקר, טורקית (Beni unut) המושרת על ידי סרדאר אורטאץ', סרבית - "גדה סי טי" של הצמד פאנקי ג'י ו"ניסי או פראבו" של הזמרת ילנה קרלאושה, בולגרית ("אוביצ'אם טה) בביצועו של אזיס.

לוולאניס שני דואטים עם שרית חדד: בשנת 2003 הקליטו השניים את השיר אין גבול לאהבה, ובשנת 2005, את השיר תק תק.

==דיסקוגרפיה==
* Παψε λοιπόν (פאפסה ליפון)
* Remixes
* Volanis Sotis 2 
* Ορκοι αγάπης (אורקי אגאפיס - הצהרות אהבה)
* Dove ti trovo ( דובה טי טרובו - איפה אמצא אותך -באיטלקית )
* Sotis Live 
* Τak-tak
* אפיסטרפו אנוואזמנוס (אני חוזר גנוב) 2013

== קישורים חיצוניים ==

קטגוריה:מוזיקאים צוענים
קטגוריה:זמרים-יוצרים יוונים
קטגוריה:יוונים שנולדו ב-1971
היברידיזציה פלואורסצנטית באתר

שמאל
הִבְּרִידִיזַצְיָה פְלוּאוֹרֶסְצֶנְטִית בָּאֲתָר (באנגלית: FISH - fluorescent in situ hybridization) היא טכניקה ציטוגנטית שפותחה בתחילת שנות ה-80 של המאה העשרים המאפשרת לראות שינויים ברזולוציות גבוהות בגנום, כגון איתור ולוקליזציה של רצפי DNA ספציפיים על כרומוזומים.

FISH משתמשת בפרובים פלואורסצנטיים אשר נקשרים רק לחלקים ספציפיים בדנ"א אשר להם קומפלמנטריות גבוהה. ניתן לאתר את הפרובים הללו ואת מיקומם באמצעות מיקרוסקופ פלואורסצנטי. לרוב נעזרים ב-FISH על מנת לאתר או לשלול אזורים ספציפיים בדנ"א לצרכים לדוגמת ייעוץ גנטי או זיהוי של מין מסוים.

FISH יכול גם לשמש לזיהוי ואיתור של רצפי RNA מסוימים (לדוגמת mRNA, IncRNA, miRNA) בתאים, תאים של גידולים סרטניים ועוד. בהקשר הזה, הטכניקה יכולה לעזור בזיהוי של תבניות של ביטוי גנטי בתאים ורקמות ולסייע בייעוץ גנטי.

שימושים נפוצים: קביעת מספר העותקים של כל כרומוזום, אבחנה באברציות, מציאת דלישן (חסר) גדולים, אבחנה של אמפליפיקציות וחזרתיות מקטעים ספציפיים המקושרים לסרטן וקביעת עיתוי של שכפול גן ספציפי. ביצוע בדיקת קריוטיפ של צביעת כל כרומוזומים בתא.

==ראו גם==
פרוטוקול FISH
* קריוטיפ

==קישורים חיצוניים==

* 

קטגוריה:DNA
עוזר מקליט

עוזר מקליט (במרכז) אוחז מיקרופון מול השחקןעוזר מקליט או מפעיל בום (באנגלית: Boom operator), הנקרא גם "בום-מן", הוא אדם שתפקידו לסייע לטכנאי ולעורכי הקול במהלך צילום והקלטה של סרט קולנוע או תוכנית טלוויזיה. הוא אחראי על מיקום המיקרופונים עבור השחקנים, תוך התחשבות ברעשי רקע אחרים במהלך הסצנה.

עוזר מקליט משתמש לעיתים קרובות ב"בום" - מיקרופון המחובר למוט ארוך בקצהו (אורכו 1–6 מטרים), המאפשר שליטה כך שהמפעיל והמיקרופון לא ייראו בתוך הפריים של המצלמה. הוא משתמש גם במיקרופונים ללא כבלים אותם הוא מחבר לבגדיהם של השחקנים או המרואיינים באולפן טלוויזיה. בצילומי חוץ הוא משתמש לרוב גם במכסים פרוותיים מיוחדים למיקרופון, המגינים מפני קולות רוח.

לצורך קבלת ההחלטות לגבי מיקום המיקרופונים ותזוזתם לאורך הסצינות, נדרש עוזר המקליט להיכרות מעמיקה עם פרטי התסריט. בנוסף נדרש שיתוף פעולה ותקשורת בינו לבין הצלם.

מגיני רוח למיקרופונים, המשמשים את עוזר המקליט
בעת צילום סרטי תעודה, כתבות חדשותיות או סרטים דלי תקציב, בהם לרוב נדרש צוות הפקה מצומצם, משמש לעיתים עוזר המקליט גם בתפקיד טכנאי ועורך הקול. בסרטים בעלי תקציב גדול יותר פועלים לרוב מספר עוזרי מקליט, וכל אחד מהם מתמקד בשחקן אחר.

==קישורים חיצוניים==

* אורי רשף, [http://www.amalnet.k12.il/sites/commun/library/cinema/comi2609.htm הכל על הקול], AV+ דו ירחון לאודיו, וידאו וטלוויזיה, מס' 28, עמ' 84–86

קטגוריה:מינוחים בקולנוע
קטגוריה:מקצועות הבידור
ראסמוס אלם (1988)

ראסמוס כריסטופר אלם (בשוודית: Rasmus Christoffer Elm; נולד ב-17 במרץ 1988 בקאלמאר, שוודיה) הוא כדורגלן עבר שוודי ששיחק בעמדת הקשר וכיום עוזר מאמן בקאלמאר ובנבחרת שוודיה.

==קריירת מועדונים==
בסוף אוגוסט 2009, אלם חתם חוזה לארבע שנים עם קבוצת הליגה ההולנדית, א.ז. אלקמאר. הוא ערך את הופעת הבכורה שלו שבועיים לאחר מכן, בהפסד לדן האג. מאמנה לשעבר של נבחרת שוודיה בכדורגל, לארס לאגרבק, אמר כי אלם הוא הכישרון הגדול ביותר ששוודיה הצליחה לייצר מאז זלאטן איברהימוביץ'. לאחר שנתיים של פציעות והחלמה מהן בתחילת שהותו באלקמאר, אלם חווה הצלחה בעונת 2011. הוא קיבל כמות לא מבוטלת של פרסי "איש המשחק" באותה עונה ושובח על ידי אוהדי הקבוצה על יכולות המסירה והבעיטות החופשיות שלו. בסוף עונת 2011-12, עזב אלם את הקבוצה לקבוצה הרוסית הגדולה, צסק"א, שם הוא חתם על חוזה לשלוש שנים.
ב-21 באוקטובר 2012 כבש את שערו הראשון במדי הקבוצה, כאשר הבקיע פנדל במשחק הניצחון 2-0 נגד רובין קאזאן.

ב-3 בינואר 2015 חזר לקאלמאר. במרץ 2020 הודיע על פרישה ממשחק ומונה לעוזר המאמן בקאלמאר.

==נבחרת שוודיה==

בפברואר 2009, כבש אלם את שערו הראשון בנבחרת הבוגרת של שוודיה.

==חיים אישיים==

לראסמוס שני אחים, דוד המשחק באלפסבורג וויקטור המשחק בא.ז. אלקמאר.

==קישורים חיצוניים==

קטגוריה:כדורגלנים שוודים
קטגוריה:קשרי כדורגל שוודים
קטגוריה:כדורגלני קאלמאר
קטגוריה:כדורגלני א.ז. אלקמאר
קטגוריה:כדורגלני צסק"א מוסקבה
קטגוריה:כדורגלני נבחרת שוודיה
קטגוריה:כדורגלני יורו 2012
קטגוריה:ספורטאים שוודים בהולנד
קטגוריה:ספורטאים שוודים ברוסיה
קטגוריה:שוודים שנולדו ב-1988
מלחמת הזמן הקרה

מלחמת הזמן הקרה (באנגלית: Temporal Cold) היא סכסוך בדיוני המרחש לאורך ההיסטוריה ביקום של מסע בין כוכבים, בעיקר במהלך המאה ה-22 לספירה. לראשונה, נעשה שימוש במונח זה בפרק הפיילוט של "מסע בין כוכבים: אנטרפרייז", ולאחר מכן מצוינת מלחמת הזמן הקרה שובו ושוב, עד לפרק הבכורה של העונה הרביעית של הסדרה. מלחמת הזמן הקרה היא מאבק בין צד אחד - מי שמעוניינים לשנות את ההיסטוריה כדי שתתאים למטרותיהם שלהם - לבין הצד האחר - שרוצה לשמר את היושרה של ציר הזמן המקורי. אחת הסיבות לשימוש בכלי עלילה שכזה הייתה על מנת להסביר את כל ההבדלים ברצף ציר הזמן בין האירועים והפרטים המוצגים בסדרה "מסע בין כוכבים: אנטרפרייז", לעומת האירועים המתאימים והפרטים המוצגים בסדרה "מסע בין כוכבים: הסדרה המקורית". כמו כן, העלילה משקפת אירועים היסטוריים דרמטיים אמיתיים - המלחמה הקרה ארצות הברית וברית המועצות, אשר השפיעה, בין השאר, על "מסע בין כוכבים: הסדרה המקורית".

מלחמת הזמן הקרה מוזכרת תכופות גם בעונתה השלישית של הסדרה "מסע בין כוכבים: דיסקברי" המתרחשת במאה ה-32. על פי עלילת העונה מתברר כי בעקבות הבנת הפדרציה כי הפיכת הזמן לנשק יכולה להביא לתוצאות הרסניות, הפך מסע בזמן לבלתי חוקי לחלוטין, בכל תנאי שהוא, ונחתמו הסכמי הזמן ("The Temporal Accords").

==הערות שוליים==

קטגוריה:מסע בין כוכבים: אנטרפרייז
קטגוריה:מסע בין כוכבים: דיסקברי
קטגוריה:מסע בין כוכבים - אירועים
קטגוריה:מסע בזמן בטלוויזיה
קוואזר (קומיקס)

קוואזר (באנגלית: Quasar) הוא דמות בדיונית של גיבור-על המופיעה בחוברות הקומיקס ביקום מארוול קומיקס. דמותו הופיעה לראשונה בחוברת Captain America #217 מינואר 1978 ונוצרה על ידי צמד הכותבים דון גלוט ורוי תומאס והמאייר ג'ון בוסימה. דמותו היא אחת מהדמויות הקוסמיות של חברת מארוול, שהרפתקאותיה לוקחות אותה אל עבר החלל או לממדים אחרים. אלא שלא כמו גיבורי מארוול מתור הכסף של הקומיקס כמו הגולש הכסוף, אדם וורלוק וקפטן מאר-וול, מדובר באדם רגיל מן השורה.

קוואזר הוא אלטר אגו אותו חלקו שתי דמויות - וונדל ווהן ואבריל קינקייד. וונדל ווהן הוא תושב ויסקונסין שסיים בהצטיינות את אקדמיית סוכנות הביון S.H.I.E.L.D. משימתו הראשונה הייתה עבודת אבטחה במתקן מחקר שבו נעשו ניסויים על צמידי קוונטים שהיו שייכים לסוכן סקרול בשם קרוסיידר ואשר התפוצצו מעומס יתר. ווהן ענד את הצמידים כאשר קבוצת מדענים מארגון A.I.M פשטה על המתקן, ובעזרת כוח הצמידים ליצור מבני אנרגיה הדף את כוחותיהם. כאשר מצבור האנרגיה בצמידים החל להתגבר עליו, הוא החליט להירגע, ולהפתעתו הצמידים לא הגיעו לעומס יתר. הוא הבין כי המפתח לענידת הצמידים היא כוח רצון מתגמש.

בהופעתו הראשונה כגיבור-על לצד סוכני S.H.I.E.L.D העל-אנושיים, ווהן השתמש בשם הקוד ילד מארוול, ולאחר מכן "איש מארוול" ו"קוואזר". ברבות בשנים, ווהן חבר לקבוצות גיבורי-העל האוונג'רס, דפנדרס, המשמידים, חיל נובה ושליטי הכוכבים. בשלב מסוים, וונדל החל להרגיש כי הוא מאבד שליטה בצמידי הקוונטים, ומסר אותם לידיהם של סוכנות S.H.I.E.L.D במטרה למנוע מהם להגיע לידיים הלא-נכונות. הוא התנדב לשמש כסוכן סמוי בכלא לנבלי-על, שבו הם חיים באשליה הנוצרת בידי קובייה קוסמית שהם אזרחים רגילים מן השורה. כאשר הנבלים ברון זמו ופיקסר מארגנים בריחה המונית, סוכנת S.H.I.E.L.D בשם אבריל קינקייד מוצאת את הצמידים ומשתמשת בהם במטרה להילחם בכוחותיו של זמו. בסיום הקרב, ווהן מתגלה אליה ומתחיל לאמן אותה בשימוש בצמידים, במטרה להפוך אותה לממשיכת דרכו כקוואזר.

==קישורים חיצוניים==
* [https://www.marvel.com/characters/quasar-wendell-vaughn דף הדמות] באתר הרשמי של מארוול קומיקס
* [https://marvel.fandom.com/wiki/Quasar דף הדמות] בפרויקט פאנדום של מארוול קומיקס

==הערות שוליים==

קטגוריה:גיבורי-על במארוול קומיקס
קטגוריה:דמויות מתוך קומיקס
מייג'ור ויקטורי (מארוול קומיקס)

מייג'ור ויקטורי (באנגלית: Major Victory) הוא דמות בדיונית של גיבור-על המופיעה בחוברות הקומיקס ביקום מארוול קומיקס. דמותו הופיעה לראשונה בחוברת Marvel Super-Heroes #18 מינואר 1969 ונוצרה על ידי הכותב ארנולד דרייק והמאייר ג'ין קולן.

מייג'ור ויקטורי הוא האלטר אגו של ואנס אסטרוביק, בנם היחיד של ארנולד ונורמה אסטרוביק, שנולד בניו יורק בהמשכיות ארץ-691 (בה פעלה קבוצת שומרי הגלקסיה המקורית). הוא התגייס לחיל האוויר של ארצות הברית בהגיעו לגיל 18, שינה את שמו לאסטרו והיה הצעיר ביותר שהתקבל לתוכנית האימונים לטייסי החלל. בשנת 1988, אסטרו התנדב למשימה הבין-גלקטית המאוישת הראשונה אי פעם של ממשלת ארצות הברית, "פרויקט: קפיצת כוכב".

הספינה שלו, אודיסאוס 1, לא הייתה מתואמת למסעות חלל שמעל למהירות האור, ולכן המסע למערכת הכוכבים השכנה אלפא קנטאורי התמשכה כעשר מאות. כדי להגן עליו מזיקנה, אסטרו התכסה בחליפת גוף העשויה מסגסוגת משמרת של נחושת (ולאחר מכן - עם הצטרפותו לשומרי הגלקסיה - גם בסגסוגת האדמנטיום הבלתי שבירה), וקיבל עירוי דם מאותו חומר. במהלך מסעו לאלפא קנטאורי, הספינה העירה אותו מדי פעם מהקפאה קריוגנית כדי לבצע מספר שיפורים שגרתיים. התקופות אותן העביר לבדו מחוץ לתא ההקפאה דחפו אותו לכדי שיגעון. באחת מאותם פעמים, כוחותיו המנטליים של אסטרו התפתחו, וכאשר הגיע למערכת הכוכבים כעבור אלפי שנים אחר כך, הייתה לו שליטה מלאה ביכולותיו הטלקינטיות.

==קישורים חיצוניים==
* [https://www.marvel.com/characters/major-victory-vance-astrovik דף הדמות] באתר הרשמי של מארוול קומיקס
* [https://marvel.fandom.com/wiki/Major_Victory דף הדמות] בפרויקט פאנדום של מארוול קומיקס

קטגוריה:גיבורי-על במארוול קומיקס
קטגוריה:שומרי הגלקסיה
ג'ק פלאג

ג'ק פלאג (באנגלית: Jack Flag) הוא דמות בדיונית של גיבור-על המופיעה בחוברות הקומיקס ביקום מארוול קומיקס. דמותו הופיעה לראשונה בחוברת Captain America #434 מדצמבר 1994 ונוצרה על ידי הכותב מארק גרונוולד והמאייר דייב הובר.

ג'ק פלאג הוא האלטר אגו של ג'ק האריסון, שיחד עם אחיו דרייק היה חבר בקו החם כחלק ממשמר אזרחי אותו ארגנו בעיר הולדתם לצורך תמיכה בפועלו של קפטן אמריקה. דרייק הותקף בידי חבורת פושעים ולא יכול היה להשתמש עוד ברגליו. לאחר המתקפה, שני האחים גילו כי חבורת הנחשים הסתננה לעיר הולדתם והם ניסו ליצור קשר עם רשויות החוק, אך אלה האחרונים קיבלו שוחד מקבוצת הנבלים ונמנעו מלהתערב. כועס מההתעלמות לפנייתו, ג'ק החל להתאמן באמנויות לחימה והרמת משקולות כדי להילחם בחבורת הנחשים לבדו. הוא נטל לעצמו תחפושת שחשב שתגרום לקפטן אמריקה להתגאות בו והחל ללחום בפשע כג'ק פלאג.

בתקופת מלחמת האזרחים של מארוול, ג'ק פלאג הופך למטרתה של קבוצת ת'נדרבולטס באשמת הפרה של חוק רישום העל-אנושיים. הוא מצליח להביס כמעט את כל חברי הקבוצה, אך נדקר לבסוף בגבו בידי בולזאיי בזמן שנמלט, ונדמה כי נותר משותק.

בהמשך, ג'ק נראה בכיסא גלגלים כשהוא מוביל קבוצת אסירים לנגד צבאו של בלאסטאר באזור השלילי. הוא נמלט עם קבוצת שומרי הגלקסיה, ועמוד השדרה שלו מתוקן בידי המכשור הרפואי המתקדם שבבסיסם בחלל. לבסוף, הוא מצטרף לקבוצה במהלך אירועי מלחמת המלכים.

==קישורים חיצוניים==

* [https://www.marvel.com/characters/jack-flag דף הדמות] באתר הרשמי של מארוול קומיקס
* [http://marvel.wikia.com/Jack_Harrison_(Earth-616) דף הדמות] בפרויקט פאנדום של מארוול קומיקס

==הערות שוליים==

קטגוריה:גיבורי-על במארוול קומיקס
קטגוריה:קפטן אמריקה
קטגוריה:שומרי הגלקסיה
לאנה פרייה

לאנה פרייה (באנגלית: Lana Parrilla; נולדה ב-15 ביולי 1977) היא שחקנית אמריקאית. מוכרת בעיקר מתפקידה כרג'ינה מילס בסדרת הפנטזיה "עד עצם היום הזה" של רשת ABC.

==ביוגרפיה==
פרייה נולדה וגדלה בברוקלין, ניו יורק; בתם של לדולורס וסם פרייה, שחקן בייסבול ששיחק בצעירותו בפילדלפיה פיליז. בנוסף לאנגלית, היא גם דוברת ספרדית, שפה שלמדה כששהתה בגרנדה שבספרד בשנת 2007.

== חיים אישיים ==
פרייה עם בעלה לשעבר, פרד די בלאסיו, 2014

ב-28 באפריל 2013 התארסה לפרד די בלאסיו, במהלך ביקורם בכותל המערבי בישראל יחד עם שחקני הסדרה "סקנדל". השניים התחתנו ב-5 ביולי 2014 בקולומביה הבריטית, קנדה. השניים התגרשו בשנת 2019.

==פילמוגרפיה==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2000
|Very Mean Men
|תרזה
|
|-
|Spiders
|מרסי
|
|-
|2003
|Frozen Stars
|ליסה ואסקז
|
|-
|2005
|One Last Ride
|אנטואנט
|
|-
|2020
|גובה המיסים
|פאבי
|
|-
|2024
|אטלס <small>(אנ')</small>
|ולארי שפרד
|
|-
|TBA
|Scrap
|סטייסי
|
|}

===טלוויזיה===
{| class="wikitable"
! שנה
! סדרה !! תפקיד !! הערות 
|-
| 1999
|Grown Ups|| מלצרית || 2 פרקים 
|-
|2000
|הבוקר שאחרי
|לורנה
|פרק: "Telltale Heart pt.1"
|-
|2000 - 2001
|ספין סיטי|| אנג'י אורדונייז || תפקיד ראשי (עונה 5); 22 פרקים 
|-
|2001
|Semper Fi
|מפקדת
|סרט טלוויזיה של NBC
|-
| rowspan="2" | 2002
| ג'אג || לוטננט סטפני דונאטו || פרק: "Head to Toe" 
|-
| המגן|| סדונה טלז || פרק: "Circles" 
|-
| 2002 - 2003
|בומטאון|| תרזה אורטיז || תפקיד ראשי (2 עונות); 24 פרקים 
|-
| rowspan="2" | 2004
| NYPD Blue || ג'נט גרפטון || 3 פרקים 
|-
| עמוק באדמה|| מיילי || 2 פרקים 
|-
|2005
| 24 || שרה גאווין || 12 פרקים 
|-
| rowspan="2" |2006
|עלה נופל|| נינה שפר || תפקיד ראשי; 13 פרקים 
|-
| אבודים|| גרטה || 2 פרקים 
|-
| rowspan="2" |2008
| עיר ההוללות || טרינה דקר || תפקיד ראשי; 13 פרקים 
|-
|The Double Life of Eleanor Kendall
|נלי גיבנס 
|סרט טלוויזיה של לייפטיים
|-
| rowspan="4" |2010
|מיאמי מדיקל|| ד"ר אווה זמברנו || תפקיד ראשי; 13 פרקים 
|-
| פרשיות סמויות || ג'וליה סוארז || פרק: "South Bound Suarez" 
|-
| מדיום || לידיה האלסטרום || פרק: "The Match Game" 
|-
| הסנגורים|| בטי ג'ונסון || פרק: "Las Vegas vs. Johnson" 
|-
| 2011
|מרדף|| איזבלה קורדובה || פרק: "Narco: Part 1" 
|-
|2011 - 2018
| עד עצם היום הזה || המלכה הרעה / רג'ינה מילס || תפקיד ראשי (7 עונות); 156 פרקיםזוכת פרסי בחירת הנוער - שחקנית בסדרת פנטזיה (2016)
|-
|2021
|למה נשים רוצחות
|ריטה קסטילו
|תפקיד ראשי (עונה 2); 10 פרקים 
|-
|2023 - הווה
|סנגור במבחן
|ליסה טראמל
|תפקיד ראשי (עונה 2); 10 פרקים
|}

===קישורים חיצוניים===

==הערות שוליים==

קטגוריה:ניו יורק: אישים
קטגוריה:שחקניות קולנוע וטלוויזיה אמריקאיות
קטגוריה:זוכי פרס בחירת הנוער
קטגוריה:אמריקאיות ממוצא פוארטו ריקני
קטגוריה:אמריקאים ממוצא פוארטו ריקני
קטגוריה:אמריקאיות ממוצא איטלקי
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
סטיבן צובר

סטיבן צובר (בגרמנית: Steven Zuber, נולד ב-17 באוגוסט 1991 בווינטרטור, שווייץ) הוא כדורגלן שווייצרי המשחק בעמדת הקשר בא.א.ק. אתונה ובנבחרת שווייץ.

==קריירת מועדונים==
צובר ערך את הופעת הבכורה שלו במדי גראסהופרס ב-12 ביולי 2008 בסיבוב השני של גביע האינטרטוטו, כאשר הוא קם כמחליף בדקה ה-83. צובר סיכם את תקופתו בגראסהופרס בתקופה של חמש שנים עם למעלה ממאה הופעות ועשרים שערים. בשנת 2013, צובר הוחתם לחוזה של חמש שנים עבור צסק"א מוסקבה.

הוא ערך את הופעת הבכורה במדי צסק"א ב-13 ביולי במסגרת הסופר קאפ הרוסי נגד זניט סנקט פטרבורג, אותו משחק נגמר בניצחון 0–3 לקבוצתו. ארבעה ימים מאוחר יותר, ערך צובר את הופעת הליגה הראשונה שלו כנגד העולה החדשה, אוראל מיקטרינבורג.

== קריירה בינלאומית ==
צובר היה חלק מהנבחרת האולימפית של שווייץ באולימפיאדת לונדון 2012. ב-1 ביוני 2017 ערך צובר את הופעת הבכורה שלו בנבחרת שווייץ הבוגרת בניצחון 1–0 על נבחרת בלארוס במשחק ידידות. ב-27 במרץ 2018 כבש צובר את שער הבכורה שלו בנבחרת בניצחון 6–0 על נבחרת פנמה גם כן במסגרת משחק ידידות. צובר נכלל בסגל נבחרת שווייץ למונדיאל 2018 ברוסיה, ערך 3 הופעות ואף כבש את שער השוויון בתיקו 1–1 עם נבחרת ברזיל במסגרת שלב הבתים. צובר נכלל בסגל נבחרת שווייץ גם ליורו 2020. ושותף ב-4 מתוך 5 המשחקים של שווייץ בטורניר. את טורניר מונדיאל 2022 הוא החמיץ בגלל פציעה. והוא נכלל בסגל נבחרת שווייץ ליורו 2024.<ref></ref>

==תארים==
;גראסהופרס ציריך
* הגביע השווייצרי: 2012/13

;צסק"א מוסקבה
* ליגת העל הרוסית בכדורגל: 2013/14
* הסופר קאפ הרוסי: 2013, 2014

;א.א.ק. אתונה
* ליגת העל היוונית: 2022/23
* הגביע היווני: 2022/23

;אישיים
* מלך השערים בגביע השווייצרי : 2010/11
* מלך הבישולים ביורו: 2020 (4 בישולים)

==קישורים חיצוניים==

==הערות שוליים==

קטגוריה:כדורגלנים שווייצרים
קטגוריה:קשרי כדורגל שווייצרים
קטגוריה:כדורגלני גראסהופרס ציריך
קטגוריה:כדורגלני צסק"א מוסקבה
קטגוריה:כדורגלני הופנהיים
קטגוריה:כדורגלני שטוטגרט
קטגוריה:כדורגלני איינטרכט פרנקפורט
קטגוריה:כדורגלני א.א.ק. אתונה
קטגוריה:כדורגלני נבחרת שווייץ
קטגוריה:כדורגלנים באולימפיאדת לונדון (2012)
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים זרים ברוסיה
קטגוריה:ספורטאים שווייצרים בגרמניה
קטגוריה:ספורטאים זרים ביוון
קטגוריה:שווייצרים שנולדו ב-1991
דורה גאבה

איזידורה פטרובה גאבה (בבולגרית: Изидора Петрова Габе; 28 באוגוסט 1888, דאבובניק, מחוז דובריץ', נסיכות בולגריה – 16 בנובמבר 1983, סופיה, הרפובליקה העממית הבולגרית) הייתה משוררת, סופרת ומתרגמת יהודיה נודעת שפעלה בבולגריה.

==קורות חיים==
דורה גאבה נולדה בכפר דאבובניק הסמוך לעיר דובריץ' לפטר גאבה שהיגר מרוסיה לבולגריה. ב-1894 נבחר פטר גאבה לאספה הלאומית הבולגרית ונשבע אמונים. ב-15 בדצמבר 1894, באחד הגילויים הבולטים הראשונים של אנטישמיות ממוסדת בנסיכות הצעירה, סולק גאבה בהצבעה מהאסיפה הלאומית על רקע היותו יהודי ובמקומו נבחר חבר פרלמנט נוצרי.

דורה גאבה רכשה השכלה יסודית בווארנה, בהמשך למדה מדעים באוניברסיטת סופיה והשלימה לימודי צרפתית בז'נבה וגרנובל. ב-1907 לימדה צרפתית בדובריץ'. לאחר תום מלחמת העולם הראשונה והעברת חבל דרום דוברוג'ה לחזקת ממלכת רומניה מתוקף חוזה ניי, הייתה דורה גאבה פעילה בולטת במאבק לשמירת זכויות התושבים הבולגרים והיהודים בחבל. גאבה ערכה את עיתון הילדים "החלון". במהלך מלחמת העולם השנייה נתונה הייתה גאבה להתקפות אנטישמיות. 
במאי 1943, לאחר גירוש יהודי סופיה לערי השדה וכישלון גירושם מחוץ לגבולות בולגריה, פרסם ארגון ראטניק כרוז שטנה בבולגריה בו נכתב בין השאר, כי "קיימת השפעת יהודונים גם על התרבות הבולגרית, כאשר דורה גאבה כותבת ללא הפרעה וכתיבתה נקראת על ידי ילדי בולגריה". לאחר מלחמת העולם השנייה, בין 1947 ל-1950, כיהנה גאבה כנספחת התרבות של שגרירות בולגריה בפולין. ב-1968 היא זכתה לאזרחות כבוד של העיר דובריץ'. עוד זכתה גאבה בעיטור על תרומתה הייחודית לתרבות הפולנית (פולנית: Order Odrodzenia Polski). דורה גאבה הלכה לעולמה ב-1983 בסופיה והיא בת 95 שנים.

==יצירתה==
ב-1900 פרסמה דורה גאבה את שירה הראשון "אביב" שפורסם במגזין בעיר שומן. מראשית שנות ה-20 של המאה ה-20, פרסמה גאבה ספרי שירה לילדים ולמבוגרים, סיפורים קצרים וסדרות מאמרים שעסקו בביקורת ספרות ותיאטרון. שיריה הולחנו על מיטב מלחיני בולגריה כגון פאנצ'ו ולדיגרוב. גאבה הפכה לסופרת ומשוררת נערצת במיוחד על ידי ילדים ובני נוער בבולגריה. במקביל, עסקה דורה גאבה בתרגום יצירות מפולנית, צ'כית, רוסית, יוונית וצרפתית לבולגרית ובכללם מיצירותיהם של אדם מיצקביץ', יוליוש סלובצקי, ולדיסלב ריימונט, קארל צ'אפק וסמואיל מרשק.

==קישורים חיצוניים==

* [http://www.omda.bg/page.php?tittle=Renowned_Bulgarian_Jews&IDMenu=445&IDArticle=301 דורה גאבה בתוך: יהודים נודעים בבולגריה], באתר omda.bg 

==הערות שוליים==

קטגוריה:ילידות 1888
קטגוריה:משוררות בולגריות
קטגוריה:משוררים יהודים בולגרים
קטגוריה:מתרגמים מפולנית
קטגוריה:מתרגמים מרוסית
קטגוריה:מתרגמים מצ'כית
קטגוריה:מתרגמים מצרפתית
קטגוריה:מתרגמים יהודים בולגרים
קטגוריה:סופרים יהודים בולגרים
קטגוריה:סופרות בולגריות
קטגוריה:בוגרי אוניברסיטת סופיה
קטגוריה:נפטרות ב-1983
קווין גרוסקרויץ

קווין גרוסקרויץ (בגרמנית: Kevin Großkreutz; נולד ב-19 ביולי 1988 בדורטמונד, גרמניה) הוא כדורגלן גרמני המשחק בעמדת קשר הכנף בקבוצת אורדינגן 05 מהליגה הגרמנית השלישית. 

גרוסקרויץ שיחק במרבית הקריירה שלו בבורוסיה דורטמונד, עמה זכה בשתי אליפויות בבונדסליגה. 

גרוסקרויץ ערך שש הופעות במדי נבחרת גרמניה, וזכה עמה במונדיאל 2014, על אף שלא שיחק בו דקה.

==קריירת מועדונים==
גרוסקרויץ התחיל את הקריירה שלו בקבוצות קטנות שונות בעיר דורטמונד. בשנת 2002, כאשר בשנת 2002 הוא מצטרף למחלקת הנוער של קבוצת בורוסיה דורטמונד ולאחר מכן מועבר לרוט וייס אלן. קווין עזר להעלות את הקבוצה לבונדסליגה, כאשר הוא מבקיע 12 שערים.
בחודש יולי 2009 חזר קווין לבורוסיה דורטמונד, כאשר הוא עורך את הופעת הבכורה שלו בניצחון 4-0 על נירנברג, באותו משחק הבקיע גרוסקרויץ את השער הראשון בניצחון לאחר מסירה מסוון בנדר.

בסוף חודש נובמבר 2010, קווין חתם על הארכת החוזה שלו לארבע שנים נוספות עד ליולי 2014. גרוסקרויץ לקח חלק חשוב בעונת 2010-11, כאשר בתחילת ינואר הוא מבקיע צמד שערים ומעניק בישול למריו גצה בניצחון 3-1 על באייר לברקוזן. קווין העניק באותה עונת אליפות שמונה שערים ושבעה בישולים.

בקיץ 2015 חתם גרוסקרויץ בגלאטסראיי הטורקית. ב-2 בספטמבר 2015 פיפ"א הכריזה כי גרוסקרויץ יוכל לשחק בקבוצה רק החל מינואר 2016, מכיוון שגלאטסראיי לא הגישה את מסמכי העברתו לפני סיום חלון ההעברות. ב-6 בינואר 2016 חתם בשטוגרט. בתום עונת 2015/16 נשר גרוסקרויץ עם שטוטגרט לבונדסליגה השנייה. גרוסקרויץ נשאר בשטוטגרט לאחר ירידת הליגה, במטרה להשיב את המועדון לבונדסליגה. ב-9 במרץ 2017 שוחרר מהקבוצה לאחר אירועי משמעת מחוץ למגרש. 

לאחר שחרורו משטוטגרט, התאמן גרוסקרויץ עם בורוסיה דורטמונד, ובהמשך חתם בדרמשטאדט 98 שהייתה צפויה לנשור מהבונדסליגה, במטרה לחזק את הקבוצה לקראת מאבקי עלייה בעונת 2017/18. גרוסקרויץ לא הצליח במשימתו לעלות ליגה עם דרמשטאט, ובסיום עונת 2017/18 עזב את המועדון, בו הבקיע שלושה שערי ליגה ב-27 הופעות.

ביולי 2018 חתם גרוסקרויץ על חוזה באורדינגן 05, העולה החדשה אל הליגה הגרמנית השלישית.

==נבחרת גרמניה==
גרוסקרויץ ערך את הופעת הבכורה שלו במדי הנבחרת הגרמנית באמצע חודש מאי 2012 במשחק הידידות נגד נבחרת מלטה. גרוסקרויץ נכלל בסגל הגרמני למונדיאל 2014 שזכה בגביע העולמי, אך לא שותף בטורניר.

==קישורים חיצוניים==

* 

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני רוט וייס אלן
קטגוריה:כדורגלני שטוטגרט
קטגוריה:כדורגלני בורוסיה דורטמונד
קטגוריה:כדורגלני גלאטסראיי
קטגוריה:כדורגלני דרמשטאדט 98
קטגוריה:כדורגלני אורדינגן 05
קטגוריה:כדורגלני נבחרת גרמניה
קטגוריה:כדורגלני מונדיאל 2014
קטגוריה:דורטמונד: כדורגלנים
קטגוריה:גרמנים שנולדו ב-1988
מר פיבודי ושרמן

מר פיבודי ושרמן (באנגלית: Mr. Peabody & Sherman) הוא סרט אמריקאי מסוגת מדע בדיוני קומי בהנפשה ממוחשבת משנת 2014. בסרט מככבות הדמויות מר פיבודי ושרמן מסדרת הטלוויזיה המצוירת "רוקי ובולווינקל" ששודרה במקור בשנות ה-50 וה-60.

הסרט מופק על ידי חברת סטפן אנימציות ומופץ על ידי חברת פוקס המאה ה-20. הסרט בוים בידי הבמאי רוב מינקוף (הידוע בשל בימויו בסרט מלך האריות) והופק בידי אלכס שוורץ ודניס נולאן קשינו. טיפאני וורד - ביתו של ג'יי וורד ואחת היוצרות של הסדרה המקורית היא המפיקה בפועל. הסרט מככבין המדבבים טיי בורל, מקס צ'ארלס, אריאל ווינטר, לזלי מאן, סטיבן קולבר ואליסון ג'ני.

"מר פיבודי ושרמן" הוא הסרט הראשון של חברת דרימוורקס שמבוסס על סדרת טלוויזיה. הסרט יצא לאקרנים ב-7 בפברואר 2014 בממלכה המאוחדת וב-7 במרץ 2014 בארצות הברית. ובישראל ב-13 במרץ 2014. הסרט הכניס 61 מיליון דולר בשבוע הראשון להקרנתו בארצות הברית. בסרט הודקע תקציב של 145 מיליון דולר, הווא הניב רווחים של 272 מיליון דולר בסך הכל.

ב-9 באוקטובר 2015, יצאה סדרת ספין אוף: "המופע של מר פיבודי ושרמן", בה מתואר על תוכנית אירוח של מר פיבודי ושרמן ושל דמויות היסטוריות נוספות.

==עלילה==
מר פיבודי הוא כלב גאון ומדבר העוסק במדע ובהמצאות טכנולוגיות. יום אחד הוא מוצא ילד יתום ובוחר לאמץ אותו, הוא קורא לו שרמן. מר פיבודי בונה מכונת זמן ומבלה עם שרמן ברחבי ההיסטוריה באמצעותה. באחד הימים מתווכח שרמן עם בת כיתתו - פני, לגבי עובדות היסטוריות שלמד ממקור ראשון בזכות מכונת הזמן; פני לועגת לו על כך שהוא גדל אצל אב שהוא כלב, ושרמן בתגובה נושך אותה. צוות בית הספר קורא למר פיבודי לשיחה, ומזהיר אותו כי שרמן עלול להילקח מרשותו. שרמן מראה לפני את מכונת הזמן כדי להוכיח שאינו שקרן, ומשתמש בה אף על פי שאמר לו מר פיבודי שלא לגלות לאף אחד עליה. לאחר מכן, שרמן ופני מבקרים במגוון תקופות, והאירועים ההיסטוריים בהן יוצאים מכלל שליטה.

לאחר שגם מר פיבודי משתמש במכונה בשביל להציל את שרמן ופני לאחר התקלות שהתרחשו, השלושה נאלצים לצאת למסע שנועד להחזיר את הדברים למסלולם ולתקן את רצף הזמן והחלל.

בסוף הסרט, בעקבות מה שעברו הדמויות שרמן ופני, הופכים מאויבים לחברים.

==מדבבים ודמויות==

*טיי בארל (בעברית עמוס שוב) - מר פיבודי: כלב גאון מדבר, אימץ את שרמן, מתמחה במגוון רחב של תחומים ריאליים והומניים וממציא מכונת הזמן "ווייבק".
*מקס צ'ארלס (בעברית נדב ירושלמי) - שרמן: הבן המאומץ של מר פיבודי, בן 7, בעל ידע היסטורי רחב בזכות הרפתקאותיו עם מר פיבודי ברחבי הזמן.
*אריאל וינטר - פני פטרסון: בת כיתתו של שרמן.
*סטיבן קולבר - פול פטרסון, אבא של פני
*לזלי מאן - פטי פטרסון, אמא של פני
*אליסון ג'ני - גברת גראניון: עובדת של המועצה לשלום הילד, מנסה להפריד בין מר פיבודי ושרמן בטענה שכלב לא יכול לגדל ילד.
*מל ברוקס - אלברט איינשטיין
*סטנלי טוצ'י (בעברית אלברט כהן) - לאונרדו דה וינצ'י
*פטריק וורבארטון - אגממנון
*לייק בל - מונה ליזה
*קראן בראר - מייסון- חבר לכיתה של שרמן.

== הפקה ==

=== הפצה ===

==קישורים חיצוניים==

* 

* 
* 
* 

==הערות שוליים==

קטגוריה:סרטי 2014
קטגוריה:סרטי תלת-ממד
קטגוריה:סרטי אנימציה ממוחשבת
קטגוריה:סרטי הרפתקאות
קטגוריה:סרטים אמריקאיים
קטגוריה:דרימוורקס הנפשה: סרטים
קטגוריה:סרטי פוקס המאה ה-20
קטגוריה:סרטי קומדיה מונפשים
קטגוריה:סרטים מבוססי סדרות טלוויזיה
קטגוריה:סרטים על כלבים
קטגוריה:סרטי מסע בזמן
קטגוריה:סרטי קומדיה מדע בדיוני משנות ה-2010
קטגוריה:סרטי אנימציה של פוקס המאה ה-20
קטגוריה:רוקי ובולווינקל
קטגוריה:סרטי מדע בדיוני מ-2014
גריגורי בוגוראד

תמונתו של גריגורי בוגורד על קברו
גְרִיגוֹרִי אַבְּרָמוֹבִיץ' בוֹגוֹרַד או בוֹגוֹרַאד (ברוסית: Григорий Абрамович Богорад; 20 ביולי 1914 – 9 בנובמבר 1996). ישראלי יליד האימפריה הרוסית. עוטר בשלוש הדרגות של עיטור התהילה על פעולותיו במהלך מלחמת העולם השנייה.

==ביוגרפיה==
הוא נולד בויטבסק ועבר לבירוביג'ן בשנת 1932 שם התחיל לעבוד במפעל לחיתוך עצים.

בשנת 1937 גויס לצבא האדום שם קיבל הסמכת חבלן. בתחילת המלחמה גויס להשתתף בקרבות של החזית הדרום-מערבית ובהמשך השתתף בקרב סטלינגרד. בינואר 1944 עם החזית האוקראינית השנייה במהלך מבצע קירובוגרד לקח בשבי קצין וחייל גרמניים ועל כך עוטר בעיטור התהילה מדרגה שלישית. באוגוסט אותה השנה במהלך מבצע יאשי-קישינב על פירוק פצצות בכניסה לעיר טרגו פרומוס הוא קיבל את העיטור בדרגה השנייה ועל הובלת צליחת נהר טיסה במהלך קרב דברצן הוא נהיה למעוטר בכל שלוש הדרגות של עיטור התהילה. התקדם עם החזית בהונגריה ואוסטריה וסיים את המלחמה בצ'כוסלובקיה.

בשנת 1945 שוחרר מן הצבא וחזר לבירוביג'ן שם עבד במפעל רהיטים וכסגן מנהל אספקה בחנות לדברי מזון בהמשך. לאחר שיצא לגמלאות מ-1976 התגורר בחמלניצקי. עלה לישראל והתגורר במגדל העמק שם גם נפטר ב-1996.

==משפחתו==
אשתו שרה נפטרה ב-1993, לזוג היו שתי בנות.
==קישורים חיצוניים==
* [https://www.yadvashem.org/research/research-projects/soldiers/grigorii-bogorad.html סיפורי חיילים יהודיים בצבאות הלוחמים בנאצים] - באתר יד ושם
==הערות שוליים==

.
קטגוריה:יהודים אנשי הצבא האדום במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:מקבלי עיטור המלחמה הפטריוטית הגדולה
קטגוריה:אנשי הצבא האדום בקרב סטלינגרד
קטגוריה:מעוטרי עיטור התהילה
קטגוריה:מגדל העמק: אישים
קטגוריה:ישראלים שנולדו ב-1914
קטגוריה:ישראלים שנפטרו ב-1996
שאול לאך

שאול לאך (נולד ב-16 במאי 1957) הוא פרופסור לכלכלה באוניברסיטה העברית. מחקריו מתמקדים במבנה שווקים.

==ביוגרפיה==
לאך נולד בארגנטינה, סיים ב-1980 תואר ראשון בכלכלה באוניברסיטה העברית ועד שנת 1985 סיים שני תארים שניים בכלכלה באוניברסיטת ייל ובאוניברסיטת קולומביה. בשנת 1988 סיים דוקטורט בכלכלה באוניברסיטת קולומביה, והחל לשמש כמרצה באוניברסיטה העברית. ב-1994 היה מרצה אורח באוניברסיטת ג'ורג'טאון וב-1995 שימש ככלכלן במועצת הפדרל ריזרב.

שימש כראש החוג לכלכלה האוניברסיטה העברית בשנים 2011-2015. במהלך השנים 2008-2013 שימש כעורך וכעורך שותף במספר כתבי עת כלכליים ובהם The Journal of Industrial Economics.בשנים 2005-2007 שימש פרופ' לאך כיו"ר המכון למחקר כלכלי בישראל ע"ש פאלק.

פרופ' לאך נשוי לד"ר קרנית פלוג, לשעבר נגידת בנק ישראל, ולהם שני ילדים.

בשנת 2011, כשעלה שמה של אשתו לכהונת המשנָה לנגיד בנק ישראל, פורסם שמבקר בנק ישראל קבע ב-1998 כי לאך הועסק באופן חריג בבנק בחטיבת המחקר, בניגוד לנהלים לכאורה, בין היתר על רקע עבודתה של אשתו כמשנָה לראש החטיבה בחטיבה שבה הועסק, חטיבת המחקר של בנק ישראל.. כשעלתה שאלת מינוייה של קרנית פלוג לא מצאה ועדת טירקל כי יש בכך לפגום במינוי.

==מחקריו האקדמיים==

==קישורים חיצוניים==
* [http://saullach.weebly.com/uploads/2/4/5/3/2453675/cv_saul_lach_january_2017.pdf קורות חיים]
* [http://saullach.weebly.com/ האתר של פרופ' שאול לאך]
* [https://web.archive.org/web/20131015141207/http://www.neaman.org.il/Neaman2011/Templates/showpage.asp?DBID=1&LNGID=2&TMID=580&FID=964&IID=683 פרויקט מדע, טכנולוגיה, כלכלה], אתר מוסד שמואל נאמן

==הערות שוליים==

קטגוריה:כלכלנים ישראלים
קטגוריה:ישראלים ילידי ארגנטינה
קטגוריה:סגל האוניברסיטה העברית בירושלים: כלכלה
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת ייל
קטגוריה:בעלי תואר דוקטור מאוניברסיטת קולומביה
קטגוריה:ישראלים שנולדו ב-1957
דייוויד סושה

דייוויד סושה (באנגלית: David Suchet; נולד ב-2 במאי 1946) הוא שחקן אנגלי עטור פרסים שידוע בהופעותיו הרבות בטלוויזיה, ובראשן הופעתו כהרקול פוארו בסדרת הטלוויזיה "פוארו". 
== חייו ==
סושה נולד בלונדון לשחקנית ג'ואן פטרישיה ולגינקולוג ג'ק סושה. שני אחיו, ג'ון וריצ'רד סושה, הם שדרני רדיו. אביו של סושה נולד בדרום אפריקה והיה ממוצא יהודי ליטאי (סבו, שהיגר לדרום אפריקה מליטא שינה את שם המשפחה משוחטוביץ לסושה בעל הצלצול הצרפתי), ואילו אמו הייתה נוצרייה, ומוצאה מאביה היה יהודי-רוסי. סושה גדל ללא דת. הוא ושני אחיו למדו בפנימייה. במהלך לימודיו שם, החל להביע עניין במשחק, והצטרף לתיאטרון הנוער הלאומי בגיל 18. הוא למד באקדמיה הלונדונית למוזיקה ואמנות הדרמה, וכיום מכהן כחבר מועצה בה.

הוא החל את הקריירה ב"ווטרמיל תיאטר", שאותו הגדיר כתיאטרון האידיאלי בעיניו אז. ב-1970 החל להופיע בטלוויזיה, ובשנת 1973 הצטרף ללהקת שייקספיר המלכותית. בשנת 1985 שיחק שוטר בדרמה "13 בערב", שגיבורה הראשי היה הרקול פוארו, בגילומו של פיטר יוסטינוב. על סמך ביצועיו כשוטר, לוהק בשנת 1989 לתפקיד פוארו בסדרה טלוויזיונית, שבה הוא השתתף עד סיומה (2013). במאי 2006, שיחק בסרט ביוגרפי את דמותו של איל ההון המנוח רוברט מקסוול, וכן השתתף בתפקיד פוארו בסרט "רצח על האוריינט אקספרס".

ב-1986 עבר חוויה דתית עזה כשקרא את פרק ח' באיגרת אל הרומים, נטבל לכנסייה האנגליקנית ונעשה נוצרי אדוק; הוא מונה מאוחר יותר לסגן-נשיא חברת המקרא הבריטית. 

ב-1988 שיחק בתפקיד חוקר המשטרה מילר בסרט "עולם נפרד". באותה שנה, שיחק את צייד הערפדים אברהם ואן הלסינג בעיבוד לרומן האימה של ברם סטוקר "דרקולה", ששודר ברשת BBC.

ב-2016 גילם את דמותו של אדמונד, דוכס יורק בסדרת ה-BBC "הכתר החלול".

מתחביביו של סושה: צילום, תחביב שהחל כשסביו העניק לו במתנה מצלמת קודאק, וניגון בקלרינט ובתופים.

כמו כן, סושה הוא משתתף קבוע בתסכיתי רדיו בריטיים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אנגלים
קטגוריה:מפקדים במסדר האימפריה הבריטית
קטגוריה:חברי הלהקה השייקספירית המלכותית
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:זוכי פרס אמי הבין-לאומי: שחקן
קטגוריה:בריטים ממוצא יהודי-ליטאי
קטגוריה:אנגלים שנולדו ב-1946
קטגוריה:מתנצרים
אדם מאהר

אדם מאהר (בערבית: أدم ماهر; נולד ב-20 ביולי 1993 בעיט יזו, מרוקו) הוא כדורגלן הולנדי המשחק בעמדת הקשר בקבוצת דמאכ.

==קריירה==
===קריירת מועדונים===
מאהר ערך את הופעת הבכורה שלו במדי קבוצת א.ז. אלקמאר באמצע דצמבר 2010 במסגרת הליגה האירופית במשחק נגד באטה בוריסוב, באותו משחק גם הבקיע את שער הבכורה שלו. הוא היה השחקן הכי צעיר במדי קבוצה הולנדית שהצליח להבקיע בליגה האירופית.
ב-1 ביולי 2013, מאהר חתם על מעבר לפ.ס.וו. איינדהובן לחמש שנים.

==נבחרת הולנד==
במאי 2012, מאהר זומן להיות בטורניר יורו 2012 על ידי המאמן בארט ואן מרוויק, אך לא שיחק. הופעתו הראשונה במדי הנבחרת הייתה במשחק ידידות נגד באיירן מינכן. באוגוסט 2012, מאהר זכה בסרט הקפטן על ידי לואי ואן חאל במשחק ההפסד 4-2 לנבחרת בלגיה.

==קישורים חיצוניים==

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:קשרי כדורגל הולנדים
קטגוריה:כדורגלנים הולנדים
קטגוריה:כדורגלני פ.ס.וו. איינדהובן
קטגוריה:כדורגלני א.ז. אלקמאר
קטגוריה:כדורגלני אנקרספור
קטגוריה:כדורגלני טוונטה
קטגוריה:כדורגלני אוטרכט
קטגוריה:כדורגלני דמאכ
קטגוריה:כדורגלני נבחרת הולנד
קטגוריה:הולנדים ממוצא מרוקאי
קטגוריה:ספורטאים מרוקאים בטורקיה
קטגוריה:ספורטאים מרוקאים בערב הסעודית
קטגוריה:ספורטאים הולנדים בטורקיה
קטגוריה:ספורטאים זרים בערב הסעודית
קטגוריה:מרוקאים שנולדו ב-1993
קטגוריה:הולנדים שנולדו ב-1993
קביליה

קביליה (בקבילית: ⵜⴰⵎⵓⵔⵜ ⵏ ⵍⴻⵇⴱⴰⵢⴻⵍ – tamurt n leqbayel (ארץ הקבילים); בערבית: القبائل) הוא אזור בצפון אלג'יריה.

== גאוגרפיה ==
אזור הקביליה שוכן דרומית לים התיכון, והוא מתפרס על שטח שכולל מספר ממחוזות אלג'יריה. רוב תושבי אזור הקביליה שייכים לקבוצה ברברית המכונה קבילים, והם בעלי מאפיינים תרבותיים ייחודיים ודיאלקט לשוני מיוחד של שפות ברבריות הקרוי תקבילית. ישנם כ-6 מיליון קבילים ברחבי העולם, רובם מתגוררים באלג'יריה וחלקם היגרו לאורך השנים ומתגוררים בצרפת. תושבי אזור הקביליה עוסקים בעיקר בחקלאות ובמלאכות מסורתיות.

במאה ה-19 היה אזור הקביליה נתון תחת שלטון קולוניאליסטי צרפתי, שנתקל בהתנגדות עזה מצד התושבים המקומיים. החל מעצמאות אלג'יריה פרצו לעיתים עימותים בין השלטון האלג'יראי, שנקט ביוזמות להפיץ את התרבות הערבית על חשבון התרבות הקבילית, לבין האוכלוסייה המקומית, המעוניינת לשמר את זהותה. על רקע זה הוקמה תנועה הקוראת לאוטונומיה לאזור הקביליה.

=== גלריה ===
<gallery>
קובץ:Kabylie-neige.jpg|חורף מושלג בהרי קביליה
קובץ:Paysage printanier.jpg|נוף אביבי בצפון קביליה
קובץ:Les Aiguades.jpg|נוף בפארק הלאומי גוראיה שבקביליה
קובץ:Béjaïa 01.jpg|נוף בכפר אדכּר 
קובץ:Agwelmim Aberkan.jpg|האגם השחור באזורים המיוערים ליד אדכּר
קובץ:Béjaïa.jpg|עיר החוף בגַית, העיר הגדולה ביותר בקביליה
קובץ:Tizi Ouzou.JPG|העיר תיזי וזו , העיר השנייה בגודלה בקביליה
</gallery>

== דמוגרפיה ופוליטיקה ==
משפחה [[נוצרית מקביליה]]
תושבי אזור קביליה הברברים ידועים כחופשיים יותר מאשר תושבי אלג'יריה הערבים, ובהתאם לעיתים ישנם עימותים בין השלטונות המנסים לכפות הלכות אסלאמיות לבין התושבים. כך למשל, במהלך חודש הרמדאן של 2013, קבוצה של כ-300 קבילים ערכו סעודה פומבית בצהרי היום, כמחאה על חוק המחייב את תושבי אלג'יריה לצום ברמדאן. כ־40% מכוחות הביטחון האלג'יראים מוצבים בקביליה, והממשלה נוקטת פעולות רבות להקשות על חיי הקבילים, כולל שריפת שדות בטענה של "מלחמה בטרור", בדיקות ארחים תכופות, ואף מרכזי מעצר חשאיים בהם אמנסטי אינטרנשיונל ו־Human Rights Watch תיעדו מאות מקרי עינויים.<ref></ref>

==קישורים חיצוניים==

* 
* 

==הערות שוליים==

קטגוריה:אלג'יריה: גאוגרפיה
קטגוריה:ברברים
יובל פוקס

יובל פוקס (נולד ב-1961) הוא דיפלומט ישראלי כיהן בתפקיד האחרון כשגריר ישראל בגאורגיה.

פוקס נולד וגדל בחיפה. יובל צאצא למשפחה שורשית דורות מצפת וממייסדי ראש פינה וכפר תבור, בשנת 1979 התגייס לשירות של שלוש שנים בצה"ל במסגרת הנח"ל, ולאחר מכן הצטרף לקיבוץ אייל, שם שהה במשך כשנה. בשנת 1985 החל את לימודיו באוניברסיטה העברית בירושלים אותם סיים בשנת 1988 עם קבלת תואר ראשון בהצטיינות בפילוסופיה והיסטוריה. שנה לאחר מכן החל את לימודיו באוניברסיטת פרייבורג שבגרמניה. השלים לימודי תואר שני בפילוסופיה ובהיסטוריה ב 1991. תוך כדי לימודיו שימש כעוזר מחקר וכמורה לעברית באוניברסיטאות פרייבורג והמבורג.

לאחר לימודיו פרסם מספר מאמרים בכתבי עת אקדמיים בישראל ובחו"ל בהקשרים שונים של הפילוסופיה של מרטין היידיגר. כמו כן תרגם לעברית את המחזות "סיביר" ו "הקפטן" שהועלו על במת תיאטרון חיפה.

בשנת 1994 הצטרף לשירות במשרד החוץ, ומאז שימש בתפקידים שונים בשגרירויות ישראל בפראג, ברלין ומוסקבה. במסגרת עבודתו הדיפלומטית היה מעורב בהזמנת ישראל כאורחת מרכזית ביריד הספרים הבינ"ל של פראג, בציון אירועי 40 ליחסים הדיפלומטים עם גרמניה ב 2005, בתהליך נרמול היחסים עם אוסטריה ובשורה של מגעים וביקורים רמי דרג במהלך כהונתו כציר במוסקבה בשנים 2005-2009. בשנים 2009-2012 שימש כמנהל מחלקת קווקז ומרכז אסיה במשרד החוץ, בתפקידו זה ליווה את התפתחות היחסים עם אזרבייג'ן וקזחסטן אותן שנים. באוגוסט 2012 מונה לשגריר ישראל בגאורגיה.

במהלך כהונתו כשגריר בגיאורגיה נחתמו בין המדינות שורה של הסכמים ובראשם הסכם לבטול הדדי של הצורך באשרות. ההסכם נחתם בשלהי 2013 ונכנס לתוקף במהלך 2014. כמו כן נחתמו במסגרת תפקידו הסכמים בין המדינות בתחומי המאבק בפשע והחקלאות, והוקמה ועדה כלכלית מעורבת בין המדינות שהתכנסה למפגשה הראשון בירושלים בינואר 2014 בראשות שרי החוץ של שתי המדינות. 

ביום העיר של טביליסי 2014 זכה לקבלת תואר אזרח כבוד של טביליסי מאת ראש העיר על פועלו לקידום היחסים בין המדינות והעמים ועל יזום ותמיכה פרויקטים בתחומי התרבות והכלכלה.

במסגרת שבוע הסובלנות הוענקה תעודה המציינת לשבח את שגריר ישראל בגיאורגיה יובל פוקס, בטקס שנערך ביום הסובלנות הבינ'ל שחל ב-16.11.2015 בטביליסי, ע'י המועצה הדתית של גיאורגיה בבית ראש הממשלה. בין המצוינים לשבח (רה'מ, שרים, הפטריארך, ראשי הדתות), 

יובל פוקס סיים תפקידו כשגריר ישראל בגיאורגיה באוגוסט 2016 והתמנה לתפקיד בכיר בהנהלת משרד החוץ.

==הערות שוליים==

קטגוריה:שגרירי ישראל בגאורגיה
קטגוריה:בוגרי האוניברסיטה העברית בירושלים

קטגוריה:ישראלים שנולדו ב-1961
גמינה

גמינה (בפולנית: gmina; רבים: gminy, "גמיני") היא החלוקה הנמוכה ביותר בשלטון המקומי של פולין. בפולין יש (נכון ל-2010) 2,459 גמיני.

הגמינה מקבילה ל"מחוז" בארצות הברית ולקומונות בצרפת,

גודל הגמינה נע בין 517.2 קמ"ר ו-1,697,596 תושבים בגמינה הגדולה ביותר (ורשה, נכון ל-2006) לבין 3.32 קמ"ר (גורובו אילאבצקיה) ו-1,634 תושבים (קריניצה מורסקה).

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:שלטון מקומי
קטגוריה:פולין: חלוקה מנהלית
פולין
אוקראינים

האוקראינים (באוקראינית: Українці) הם עם סלאבי הדובר את השפה האוקראינית ונמנה עם קבוצת העמים הסלאביים המזרחיים, ומקורם באוקראינה. אוכלוסייתם היא השישית בגודלה באירופה. יש הכוללים עימם גם את הרוסינים משום הדמיון הרב ביניהם.

אוכלוסיות משמעותיות של אוקראינים מתגוררות בקנדה (1,359,655), בארצות הברית (1,028,492) ובברזיל (כ-600,000). בנוסף, ברוסיה, בבלארוס, במולדובה, בפולין ובקזחסטן קיימת אוכלוסייה גדולה יחסית ממוצא אוקראיני.

== אטימולוגיה ==
משמעות השם לפי דעות מסוימות היא "המדינה שלנו" או "תוך המדינה". אחרים מפרשים את השם במשמעות של "סְפַר", "פריפריה" או "מחוז הגבול". השימוש הראשון במונח הוא מסוף המאה ה-12.

== היסטוריה ==
בשל הדמיון התרבותי היחסי של התושבים הסלאביים מצפון לים השחור ליתר הסלאבים, לא היה נהוג לראות בהם קבוצה נפרדת עד שלב מאוחר יחסית בהיסטוריה. האזור ידע שינויים תדירים בשלטון וכיבושים רבים, של עמים סלאביים ואחרים, שמנעו היווצרות אחידות לשונית בקרב התושבים והביאו עימם השפעות תרבותיות מגוונות. הקמת הסיץ' הזפורוז'י ומלחמתם של הקוזאקים בפולשים שונים גרמה לתחושה של גאווה בקרב התושבים ולהיווצרות תחושתם לאומיות בקרבם. בתקופה זו החלו לכנות את עצמם כרותנים ואת שפתם כרותנית. אותו כינוי שימש קודם לכן ולעיתים בחפיפה עבור כל הסלאבים המזרחיים. לאחר כיבוש האזור בידי האימפריה הרוסית נהגו הרוסים לכלולם כחלק מהעם הרוסי ושטחה של אוקראינה כונה בידם "רוסיה הקטנה" והאוקראינים - "רוסים קטנים" (Малороссы). בשטחים שלא נשלטו על ידי הרוסים, נקראו עדיין התושבים "רותנים". השם "אוקראינים" הפך נפוץ רק לאחר מלחמת העולם הראשונה והקמת הרפובליקה העממית של אוקראינה ב-1918.

עקב חשיבות הקוזאקים בהיסטוריה האוקראינית, האוקראינים המודרניים מזוהים לרוב עימם, אף על פי שהקוזאקים מעולם לא היו קבוצה אחידה.

==ראו גם==
*יהדות אוקראינה

==לקריאה נוספת==
* הערך "[http://www.encyclopediaofukraine.com/display.asp?AddButton=pages\U\K\Ukrainians.htm אוקראינים]", באנציקלופדיה האינטרנטית של אוקראינה 

==קישורים חיצוניים==

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:עמים
קטגוריה:עמי אירופה
קטגוריה:עמים סלאביים
קטגוריה:מזרח אירופה
קטגוריה:רוסיה: קבוצות אתניות
בית החולים סנט מרי

בית החולים סנט מרי (באנגלית: St Mary's Hospital) הוא בית חולים אוניברסיטאי ציבורי בשכונת פדינגטון ברובע וסטמינסטר שבלונדון, בירת בריטניה. הוא ידוע בשל תגליות רפואיות חשובות שנעשו בו וכן בשל היותו מאז שנות השבעים מקום לידת רבים מבני משפחת המלוכה הבריטית.

==תולדות בית החולים==
בית החולים נוסד בשנת 1845. הוא כולל כיום 495 מיטות אשפוז.

בשנת 1874 סונתז לראשונה ההרואין במעבדות בית החולים על ידי הכימאי צ'ארלס רומלי אלדר רייט (Charles Romley Alder Wright). בשנת 1928 התרחש בו גילוי הפניצילין על ידי אלכסנדר פלמינג, חתן פרס נובל לרפואה. חברי סגל ידועים נוספים של בית החולים היו רודני פורטר (Rodney Porter) - חתן נוסף של פרס נובל לרפואה, ברנרד ספילסברי (Bernard Spilsbury), מחלוצי הרפואה המשפטית המודרנית, ואוגוסטוס וולר (Augustus Waller), מממציאי בדיקת האק"ג. מעבדתו של פלמינג בבית החולים שומרה ומשמשת כיום כמוזיאון המוקדש לחייו ולמחקרו.

עד לשנת 1988 הפעיל בית החולים בית ספר לרפואה על שמו, במסגרת אוניברסיטת לונדון. אז מוזג בית הספר עם בית הספר לרפואה של אימפריאל קולג'. בוגר ידוע של בית הספר לרפואה הוא רוג'ר בניסטר, האצן הראשון שרץ מרחק של מייל אחד בפחות מארבע דקות.

מאז 2008 מנוהל בית החולים על ידי קרן אימפריאל קולג' של שירות הבריאות הלאומי של בריטניה, המנהלת ארבעה בתי חולים נוספים במטרופולין לונדון. 

בית החולים מפעיל גם את אגף לינדו (Lindo), המספק את שירותי בית החולים במסגרת פרטית.

==לידות בני משפחת המלוכה בבית החולים==
באגף לינדו נולדו מאז שנות השבעים רבים מבני משפחת המלוכה הבריטית, וביניהם פיטר פיליפס ואחותו זארה פיליפס, ויליאם, נסיך ויילס ואחיו הנסיך הארי ולאחרונה הנסיך ג'ורג', הנסיכה שארלוט והנסיך לואי, ילדיו של הנסיך ויליאם.

ידוענים נוספים שנולדו בבית החולים הם המוזיקאי אלביס קוסטלו והשחקן קיפר סאת'רלנד.

<gallery widths="250px" heights="250px" perrow="2">
תמונה:StMarys80section.jpg|האגף על שם אליזבת, המלכה האם
תמונה:St Mary's Hospital old section 2003-08-22.jpg|האגף הישן בבית החולים
</gallery>

== קישורים חיצוניים ==
 
* 
* [http://www.imperial.nhs.uk/aboutus/ourorganisation/museumsandarchives/index.htm מוזיאון פלמינג בבית החולים]

קטגוריה:וסטמינסטר
קטגוריה:לונדון: בתי חולים
קטגוריה:לונדון: מוזיאונים
קטגוריה:בית וינדזור
אברהם דבלמש

שלט רחוב ב[[לצ'ה, פוליה, על שמו של אברהם דבלמש, יליד העיר]]
רבי אברהם בן מאיר דה-בלמש (באיטלקית: Abramo di Balmes; 1440, לצ'ה, ממלכת נאפולי – 1523, ונציה), מכונה לעיתים הבלמשי, היה רופא, סופר מתרגם ומדקדק עברית יהודי-איטלקי יליד ממלכת נאפולי בן המאה ה-16. חיבר את הספר "מקנה אברם" וכן תרגומים רבים. מובא בכתביו של המלבי"ם. גם מובא בספר הקבלה "תפארת אדם" של יעקב צמח, תלמיד מהרח"ו, ופעמים רבות בספר "מנחת שי".

דבלמש זכה להכרה בעולם הנוצרי עקב תרגום מעברית ללטינית של ספרים של גדולי הרוח המוסלמים של ימי הביניים שתורגמו לפני כן מערבית<ref></ref> לעברית על ידי יעקב בן מכיר אבן תיבון. בכך תרם דבלמש לתהליך הגישור בין תור הזהב המוסלמי של ימי הביניים לבין תקופת הרנסאנס הנוצרית. בין התרגומים החשובים ביותר של דבלמש ללטינית נכלל ספרו של אבן אל-היית'ם על אסטרונומיה וכן אחד מחיבורי הפילוסופיה החשובים של אבן באג'ה.

דבלמש היה רופאו האישי של הקרדינל דומניקו גרימני .

דבלמש נפטר ב-1523 בעיר פדובה, שבאוניברסיטה שלה לימד.

==קישורים חיצוניים==
* 
* 
* 
* 
* 
* 

==לקריאה נוספת==
* דרור בן-אריה, מקנה אברם לאברהם דבלמש : דקדוק שיטתי ומקיף של השפה העברית ברוח הדקדוק הספקולטיבי. רמת גן : הוצאת אונברסיטת בר-אילן, תשפ"ב 2022.

==הערות שוליים==

קטגוריה:מתרגמים יהודים איטלקים
קטגוריה:רופאים יהודים איטלקים
קטגוריה:סופרים יהודים איטלקים
קטגוריה:מתרגמים יהודים בימי הביניים
קטגוריה:ילידי 1440
קטגוריה:נפטרים ב-1523
קטגוריה:רופאים איטלקים במאה ה-15
קטגוריה:רופאים איטלקים במאה ה-16
הרמן אוברט

הרמן אוברט
הרמן יוליוס אוברט (בגרמנית: Hermann Julius Oberth; 25 ביוני 1894 - 28 בדצמבר 1989) היה פיזיקאי ומהנדס אוסטרו-הונגרי, מחלוצי תחום הנדסת האווירונאוטיקה והאסטרונאוטיקה.

== חייו ==
אוברט נולד למשפחה סקסונית טרנסילבנית בסיביו (בגרמנית: הרמנשטאדט) באימפריה האוסטרו-הונגרית (כיום ברומניה). בגיל 11 אוברט התלהב מספריו של ז'ול ורן מהארץ לירח וגיבורי הירח, ושינן אותם בעל-פה. בגיל 14 בנה את רקטת המודל הראשונה שלו, וכבר אז ייסד את שיטת הרקטה הרב-שלבית שלו. מפני גילו הצעיר, נבצר ממנו לממש את רעיונותיו, והם לא עברו את שלב התכנון.

בגיל 21 החל ללמוד רפואה במינכן, גרמניה אבל עם פרוץ מלחמת העולם הראשונה נשלח לחזית המזרחית כנגד רוסיה. לאחר מכן נשלח כחלק מיחידה רפואית לסיגישוארה (כיום ברומניה), שם התאפשר לו לשוב ולעסוק בתחביבו מכבר - רקטות. ב-1917 הציג בפני הרמן פון שטיין, שר המלחמה הגרמני אב טיפוס לרקטה המונעת על דלק נוזלי.

ב-1918 נישא למתילדה ולזוג נולדו ארבעה ילדים. אוברט החל ללמוד פיזיקה במינכן ובגוטינגן. הדוקטורט שהציג ב-1923 נדחה כ"דמיוני", והוא נאלץ להדפיס אותו באופן פרטי, בשם "Die Rakete zu den Planetenräumen" ("הרקטה אל החלל הבין-כוכבי"). ספר זה מאוחר יותר יצית את דמיונו של ורנר פון בראון הצעיר, מנהלה הראשון של מרכז טיסות החלל מרשל ומתכנן טיל הסטורן 5 ותוכנית החלל האמריקאית כולה.

אוברט תכנן לראשונה טיל למסע בין-כוכבי עבור הסרט "האישה על הירח" (Frau im Mond) של פריץ לאנג בשנת 1928. משימתו של אוברט הייתה שיגור טיל קודם הקרנת הסרט, כחלק ממסע הפרסום עבור הסרט. סרט זה נחשב לאבי סרטי המדע הבדיוני "הרציניים".

משפחתו של אוברט עזבה את אירופה במשך מלחמת העולם השנייה, ולא חזרה אליה עד לסיומה. אוברט עצמו החל ללמד באוניברסיטה בווינה בשנת 1938, ואחר כך בדרזדן ולבסוף בפנמינדה שבגרמניה בשנת 1941. הוא עבד עבור המשטר הנאצי בפיתוח רקטת ה-V-2 ועוטר בשל כך בעיטור "צלב גיבור מלחמה". לאחר המלחמה עזב אוברט לשווייץ ומשם לאיטליה, שם עבד עבור חיל הים האיטלקי. בשנת 1950 חזר והתיישב בגרמניה, שם הוציא לאור את ספרו "Menschen im Weltraum" ("האדם בחלל") בו העלה את רעיונותיו על האדם בחלל, כולל: טלסקופ מחזיר אור בחלל, חליפת חלל, תחנת חלל וחללית מונעת חשמל.

אוברט התפרסם בשנות החמישים כתומך בקיומם של חוצנים ובטענה כי מספר תצפיות של עב"מים הם למעשה חלליות של חוצנים. מאוחר יותר החל לפעול אצל תלמידו פון בראון בנאס"א ומאוחר יותר בפרויקט אטלס של חברת ג'נרל דיינמיקס.

אפקט אוברט הקובע כי מנוע רקטי צורך פחות אנרגיה כאשר נע במהירות גבוהה מאשר במהירות נמוכה, נקבע על ידו ונקרא על שמו.

אוברט היה חבר עד סוף ימיו במפלגת הימין הקיצוני המפלגה הנציונל-דמוקרטית של גרמניה המזוהה עם ערכים נאו-נאצים. הוא מת בנירנברג בגיל 95, ב-28 בדצמבר 1989.

==קישורים חיצוניים==

* 

== הערות שוליים ==

קטגוריה:מדעי החלל
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:סופרים גרמנים
קטגוריה:סקסונים טרנסילבנים
קטגוריה:פיזיקאים גרמנים
קטגוריה:פיזיקאים שעל שמם כוכב לכת מינורי
קטגוריה:גרמנים שנולדו ב-1894
קטגוריה:גרמנים שנפטרו ב-1989
גיבורי הירח

גיבורי הירח (בצרפתית: Autour de la Lune) הוא רומן בסוגת מדע בדיוני, המהווה המשך לספרו המפורסם של ז'ול ורן מהארץ לירח, ומתאר את המסע עצמו שהחל בסיומו של הספר הקודם. בהוצאות מאוחרות יותר אוחדו שני הספרים לספר אחד.

הספר יצא לאור בצרפתית לראשונה בשנת 1870, ונמכר היטב. הוא תורגם לאנגלית שלש שנים לאחר מכן, ושנית ב-1874.

הספר תורגם לעברית על ידי יצחק חיטוב, ויצא לאור ב-1962<ref></ref>.

== קישורים חיצוניים ==

==הערות שוליים==

קטגוריה:ספרות צרפתית
קטגוריה:ספרי ז'ול ורן
קטגוריה:ספרי 1870
קטגוריה:הירח באומנות
אנדרטת רוסלקה

אנדרטת רוסלקה (באסטונית: Russalka mälestussammas) נמצאת ליד חוף הים בטאלין. היא הוקמה לזכר 177 אנשי צוות אוניית הקרב של הצי הרוסי הקיסרי "רוסלקה", (בת ים במיתולוגיה), שנספו בעת מסעה של האונייה מטאלין (אז רוואל) להלסינקי ב-1893.

==טביעת רוסלקה==
אוניית הקרב רוסלקה נבנתה השנים 1865–1867 במספנת סנקט פטרבורג עבור הצי הקיסרי הרוסי. היא חומשה בתותחים בעלי קוטר שונה, ובהם שני תותחים כבדים בקוטר תשעה אינץ'.

ב-7 בספטמבר 1893 בשעה 08:30, הפליגה רוסלקה בלוויית ספינת התותחים "טוצ'ה" (ענן) מטאלין לכיוון הלסינגפורס. בשעה 10:00 החלה סערה עזה. טוצ'ה איבדה קשר עם רוסלקה אך הצליחה להגיע לנמל הלסינגפורס בשעה 15:00. רוסלקה נעלמה במצולות הים, וחיפושים אחריה שנמשכו 37 יום לא העלו דבר, פרט לחליפות הצלה בודדות. איש מ-177 אנשי צוותה לא נמצא.

ב-2003 התגלו חלקים מרוסלקה בים, 25 ק"מ דרומית להלסינקי.

==האנדרטה==
ב-7 בספטמבר 1902, במלאת תשע שנים לאסון, הוסר הלוט מעל אנדרטת זיכרון של הפסל האסטוני אמנדוס אדמסון. האנדרטה נמצאת ליד חוף הים בקצה פארק קאדריורג, והיא בצורת מלאך מברונזה העומד על עמוד גרניט ומניף בידו צלב אורתודוקסי לעבר מקום טביעתה המשוער של האונייה. בימי השלטון הקומוניסטי הוסר הצלב, אך הוחזר אחר כך.

<gallery>
קובץ:Rusalka memorial in Tallinn.JPG|אנדרטת רוסלקה בטאלין
קובץ:Rusalka memorial through Kadriorg park, Tallinn.JPG|אנדרטת רוסלקה בפארק קאדריורג
</gallery>

==קישורים חיצוניים==

* [http://www.cityofart.net/bship/ru_rusalka.html טביעת רוסלקה]
* [http://english.pravda.ru/science/tech/31-07-2003/3446-mermaid-0/ גילוי שרידי רוסלקה] באתר פראבדה, 31/7/2003
* [http://archive.archaeology.org/0809/abstracts/mermaid.html שברי רוסלקה] באתר "ארכאולוגיה"

קטגוריה:טאלין: מבנים
קטגוריה:הצי הרוסי הקיסרי
קטגוריה:אנדרטאות לימאים
קטגוריה:אנדרטאות לחיילי רוסיה וברית המועצות